Ukraina qorçalayıcısınıñ Kününde Poroşenko: Umumiy dahiliy mahsulnıñ 5% orduğa berilmeli
14 oktâbr 2016, 14:16
Oktâbr 14, cuma künü Ukraina qoruyıcısınıñ Künü munasebetinen devlet yolbaşçısı Petro Poroşenko, Ukraina qorçalanmağa istese, «büсet, iqtisadiyat, içtimaiy saa içün ağır olsa da» Silâlı quvetlerine ve telükesizlik ihtiyaçlarına Umumiy dahiliy mahsulnıñ 5% ayırmaq kerek olğanını ayttı.
Böyle beyanatnı o Ukraina qoruyıcısınıñ Kününe bağışlanıp Kyivteki Sofiya meydanında keçirilgen tantanalı merasimde seslendirdi.
«Bu masraflar dünyadaki silâ ve tehnika fiyatlarnen qıyaslansa; bizim arbiy büсetimiz başqa memleketlerniñ aynı masraflarınen teñleştirilse, biz kiçik ve pek sıñırlı maaliy imkânlarnen areket etkenimiz añlaşıla», – dedi Poroşenko, ve «Ukraina mıtlaqqa yeñecegini» ayttı.